[{"text_idx": "#000000", "text": "Kuidas sotsiaalseid ettevo\u0303tteid paremini toetada ja rahastada \u2013 18kuulise projekti o\u0303ppetunnid"}, {"text_idx": "#000002", "text": "Projekti ka\u0308igus analu\u0308u\u0308sisime erinevaid sihtru\u0308hmi. TLU\u0308 viis la\u0308bi ku\u0308sitluse ja intervjuud sotsiaalsete ettevo\u0303tete seas, kaardistamaks nende rahastamise vajadusi, eelistatud rahastuse vorme ja tulevasi rahakaasamise kavatsusi ning valmisolekut. Uuringust selgus, et puuduvad rahalised toetused on u\u0308ks peamine barja\u0308a\u0308r sotsiaalsete ettevo\u0303tete ka\u0308ibe eesma\u0308rkide saavutamisel. Samuti kinnitas uuring, et Eesti sotsiaalsed ettevo\u0303tted toetuvad tugevalt toetustele ja projektirahadele ning tunduvalt va\u0308hem plaanitakse kasutada annetusi, investeeringuid ja laene."}, {"text_idx": "#000004", "text": "U\u0308heks uuringu ja\u0308relduseks oli vajadus rohkemate investoritele suunatud u\u0308rituste ja\u0308rele, kus nad saaksid tutvuda sotsiaalsete ettevo\u0303tetega."}, {"text_idx": "#000006", "text": "Projekti raames vo\u0303imestati sotsiaalseid ettevo\u0303tjaid inkubatsiooniprogrammidega Tallinnas ja Vo\u0303rumaal. Esimese puhul oli peamiseks sihtru\u0308hmaks tudengid. Vo\u0303rumaa tegevuste keskmes olid kogukondade, kohalike ettevo\u0303tete ja mittetulundusu\u0308hingute esindajad, kelle algatustest vo\u0303ivad sotsiaalsed ettevo\u0303tted kasvada partneriteks kohalikule omavalitsusele. Programmid koosnesid to\u0308o\u0308tubadest ja mentorlusest, mo\u0303lemad kestsid kuus kuud ja kokku osales neis 17 meeskonda. Suurima potentsiaaliga meeskonnad jo\u0303udsid u\u0308hisele demopa\u0308evale, kus tunnustati parimaid."}, {"text_idx": "#000009", "text": "Projekti raames korraldasime mitmeid erinevaid teadlikkuse to\u0303stmise u\u0308ritusi, mille eesma\u0308rk oli tuua kokku osapooli erinevatest eluvaldkondadest. Sotsiaalse ettevo\u0303tluse teemat arutasime ettevo\u0303tjate, mittetulundusu\u0308hingute, teadlaste, investorite, pankade esindajate ning kohaliku- ja riigitasandi poliitikakujundajatega. Iga kohtumine oli ja\u0308rjekordne samm selgema arusaamise ja suurema koosto\u0308o\u0308 suunas. Eriti hea meel on meil Po\u0303hjala tehases korraldatud sotsiaalse ettevo\u0303tluse ja innovatsiooni arengupa\u0308eva osas, kus muu hulgas ta\u0308histasime 23 organisatsiooni allkirjastatud sotsiaalse ettevo\u0303tluse ja innovatsiooni koosto\u0308o\u0308kokkuleppe so\u0303lmimist."}, {"text_idx": "#000010", "text": "Projektipartnerid ja\u0308tkavad valdkonna arendamist ka pa\u0308rast projekti lo\u0303ppemist. SEVi eestvedamisel toimub juba 7. oktoobril mo\u0303ju ning ja\u0308tkusuutliku ettevo\u0303tluse festival Impact Day. SoFiMa konsortsiumi liikmed lo\u0308o\u0308vad samuti festivalil erinevates rollides kaasa \u2013 hea vo\u0303imalus tulla meiega erinevatel projekti teemadel vestlema! TLU\u0308s toimub sellel su\u0308gisel taas sotsiaalse ettevo\u0303tluse virtuaalne inkubaator ja ja\u0308rjekordsed Vunki mano! loometalgud toimusid 23.\u201324.09 Va\u0308rskas. BIA ja\u0308tkab aga tegutsemist uute mo\u0303jufondide loomise nimel."}, {"text_idx": "#000011", "text": "Projekt kestis 01.11.20\u2013 30.06.22 ja seda kaasrahastas Euroopa Komisjon Euroopa to\u0308o\u0308ho\u0303ive ja sotsiaalse innovatsiooni programmi (European Programme for Employment and Social Innovation \u201cEaSI\u201d 2014-2020) kaudu. EaSI programmi u\u0308heks eesma\u0308rgiks on toetada to\u0308o\u0308ho\u0303ivet ja sotsiaalset sidusust edendades sotsiaalsete ettevo\u0303tete ligipa\u0308a\u0308su rahastusvo\u0303imalustele ning arendades sotsiaalsete investeeringute turgu. Euroopa Komisjon kattis 80% projektikuludest."}, {"text_idx": "#000012", "text": "23 organisatsiooni lo\u0303id u\u0308heskoos sotsiaalse ettevo\u0303tluse ja innovatsiooni koosto\u0308o\u0308puu\n10 fakti Eesti uuringus osalenud sotsiaalsetest ettevo\u0303tetest ja 5 fakti Euroopa omadest\nAasta sotsiaalne ettevo\u0303te 2022 viib keskkonnahoiu ja -hariduse ja\u0308rgmisele tasemele\nJa\u0308rgmised tulevikutegijad \u2013 SoFiMa projekti inkubatsiooniprogrammide vo\u0303itjad on selgunud!"}]